วันนี้หลังออกกำลังกายก็ต้องมาหาอะไรเติมพลัง ใกล้สวนลุมและเปิดแต่เช้าคงหนีไม่พ้นสีฟ้า ที่สยาม

จอดรถได้บริเวณเวิ้งหน้าร้านเลยค่ะ ที่จอดมีเยอะแต่อาจจะต้องแย่งกับบรรดาแม่ค้าที่เอาของมาลงตอนเช้าสักหน่อยนะคะ

เมนูสุดฮิตที่สั่งตลอดเวลามาสีฟ้าก็คือ ข้าวราดหน้าไก่ไข่ดาว ทานมาตั้งกะเด็กๆ วันนี้ก็ไม่ผิดหวัง ข้าวราดหน้าไก่เข้มข้น มาพร้อมกับไข่ดาว ทอดมาอย่างสวย เหยาะซอสแม็คกี้ลงไปนิดนึงอร่อยฟินมาก ทานกับกุนเชียงด้วยนะ อร่อยสุดๆ

อีกจานเป็น วุ้นเส้นเย็นตาโฟแห้ง ซอสเย็นตาโฟอร่อยมาก แอบเติมซอสพริกที่เค้าให้มาแล้ว ยิ่งเพิ่มรสเผ็ดเปรี้ยว อร่อยดีค่ะ

จานสุดท้ายคือขนมจีบ ไส้ด้านในเป็นกุ้งและหมูสับ ตัวแป้งบางและนิ่ม อร่อยค่ะ

สรุปอาหารรสชาติอร่อยเหมือนเดิมประทับใจเหมือนเดิมค่ะ

????รีวิวนี้เป็นความคิดเห็นส่วนตัว หากไม่ตรงใจใคร ก็ขออภัยไว้ ณ ที่นี้ เพราะเป็นการเขียนตามความคิดเห็นของเราในวันที่ไปทานเท่านั้นจ้า ????